ועדת הכלכלה, כנסת 25, פרוטוקול מספר 146, 2023-06-20 00:00

שלום דנינו: בוקר טוב ועדת הכלכלה, אנחנו פותחים את הדיון, הצעות תקנות הספנות (ימאים) (משיטי כלי שיט קטנים), התשפ"ג – 2023

שלום דנינו:  אני מבין שעומדת לפנינו תקנה, תיקון תקנות?     

ד"ר עידית חנוכה: כן, תיקון תקנות

ד"ר עידית חנוכה:  תכף נבקש מרספ"ן להציג אותם

ד"ר עידית חנוכה:  אני חייבת להגיד שאני ישבתי גם עם נציגים של רספ"ן גם עם משרד המשפטים, הבהירו לי את מהות התיקון, בדקנו את ההיבטים החוקיים של התיקון וכרגע אין לנו הערות מבחינת הייעוץ המשפטי

שלום דנינו: מי מציג? בילי? בבקשה

שלום דנינו:  רק תציגי את עצמך

בילי בירון: בילי בירון, היועצת המשפטית של רשות הספנות והנמלים

בילי בירון:  אדוני, אנחנו הבאנו כאן תיקון לספנות ימאים, משיטי כלי שיט קטנים

בילי בירון:  זה תיקון קטן שעוסק בשני נושאים

בילי בירון:  הנושא הראשון הוא הקלה

בילי בירון:  בעצם כיום בהתאם לתקנות הספנות ימאים משיטי כלי שיט קטנים בכלי שיט חייבת להימצא כל העת שמשיטים את כלי השיט, תעודת המשיט של משיט כלי השיט ושל האחראי על המכונות ככל שיש כזה

בילי בירון:  ובתיקון אנחנו מציעים להקל כך שבמקום תעודת המשיט ניתן יהיה להציג בפני מי שבודק את כלי השיט

שלום דנינו: כל האופציות, תעודת זהות, דרכון, לפי סעיף 3 א'

בילי בירון: נכון

בילי בירון:  או רישיון נהיגה

שלום דנינו: או רישיון נהיגה

בילי בירון: תעודות רשמיות בעצם של מדינת ישראל שבאמצעותן ניתן יהיה לזהות את המשיט

שלום דנינו: רק שאלה טכנית לגבי אופנוע ים

שלום דנינו:  שתי שאלות, אחד, הוא כלול בקטגוריה נכון?     

בילי בירון: בהחלט

שלום דנינו: וכל האנשים שמגיעים לאילת ומשיטים אופנוע, צריך רישיון לעניין הזה?     

קריאה: כן

שלום דנינו: זה לא משכירים וטסים עם זה?     

קריאה: לא

שלום דנינו: אוקיי

שלום דנינו:  ונושא שני, יש מקום שזה לא נרטב, כאילו, בכלים האלה לשים את התעודה? איך?     

בילי בירון: התעודה היום מפלסטיק תעודת המשיט

שלום דנינו: בכל זאת לא רוצם שהיא תירטב לא?     

בילי בירון: גם אם היא תירטב לא ייגרם נזק

שלום דנינו: לא? אוקיי

בילי בירון: ולגבי מקום

עופר בן עזרא: יש שקיות אטימה, שכמו שיש שקית אטימה לפלאפון יש שקית אטימה וברוב הכלים יש להם בתוך התא, בתוך כלי השיט

שלום דנינו: אוקיי

שלום דנינו:  סליחה

בילי בירון: התיקון השני אדוני שאנחנו מביאים פה במסגרת תיקון התקנות נועד בעצם להמשיך לאכוף קיום עבירות על תקנות מסוימות שקבועות בתקנות האלה בדרך של הטלת קנס מנהלי, כאשר ניתן פסק דין לפני כשלוש שנים על ידי בית המשפט המחוזי שקובע שעצם העובדה שעבירות מסוימות שנקבעו בתקנות האלה ובתקנות אחרות כעבירות של אחריות קפידה, כלומר, עבירות שניתן לתת בגינן קנס מנהלי, עדיין צריך להוכיח את היסוד הנפשי שקבוע בעבירה

בילי בירון:  למרות שמבחינת מהות העבירות אלו עבירות מסוג אחריות קפידה, כלומר עבירות מסוג שלא חייבים להוכיח את היסוד הנפשי אלא ניתן להסתפק ביסוד העובדתי

שלום דנינו: את יכולה עוד מילה למה זה הוראות הקפידה האלה?     

בילי בירון: כן, זה בדיוק מה שרציתי להסביר

בילי בירון:  כעיקרון, בהתאם למשפט הפלילי, כדי להרשיע אדם בקיום עבירה, צריך להוכיח גם את היסוד העובדתי, כלומר שבוצעה העבירה, וגם את היסוד הנפשי של אותו אדם בעת שהוא ביצע את העבירה

שלום דנינו: מה היסוד הנפשי במקרה הזה?     

בילי בירון: אז בדיוק, במקרה הזה אנחנו מדברים בתיקון הזה על שלוש עבירות שלא נדרש להוכיח עבורן את היסוד הנפשי

בילי בירון:  לסוג המיוחד הזה של העבירות, שאפשר להסתפק רק בהוכחת היסוד העובדתי, מכל מיני סיבות שאם אדוני ירצה אני אפרט מהן הסיבות, אין צורך להוכיח את היסוד הנפשי, ואז לעבירות האלו קוראים לעבירות של אחריות קפידה

בילי בירון:       בית המשפט המחוזי, באותו פסק דין, שהוא בעצם הבסיס לתיקון, קבע שהוא סבור, כמונו, שבאמת העבירות האלה הן עבירות שניתן לקבוע אותן כעבירות של אחריות קפידה, אבל הקביעה הזאת צריכה להיעשות או בתקנות עצמן שהמחוקק יקבע

שלום דנינו: קודם זה לא היה מוגדר?     

בילי בירון: לא, זה לא היה מוגדר

בילי בירון:  או בפסיקה שניתנה לפני שנכנס תיקון 39 לחוק העונשין

בילי בירון:  ואין לנו פסיקה כזו מצד אחד, וגם בגוף העבירה זה לא נקבע מצד שני, ולכן אנחנו מביאים את התיקון הזה בפני אדוני

בילי בירון:       חשוב לי להדגיש שאנחנו לא קובעים פה עבירות חדשות

בילי בירון:  בעצם עבירות שכבר נקבעו, שכבר נקבע בחיקוק אחר שניתן לאכוף אותן בדרך של קנס מנהלי, נוכל להמשיך לאכוף אותן בדרך של קנס מנהלי בלי הצורך והחובה, בעצם להוכיח את היסוד הנפשי

שלום דנינו: עכשיו, בדברי ההסבר לא ראיתי שיש את הסכום של הקנס

שלום דנינו:  הוא קבוע בחוק?     

בילי בירון: הסכום קבוע בתקנות נפרדות שבהן אנחנו לא עוסקים כרגע, שקוראים להן תקנות עבירות המנהליות קנס מנהלי, עבירות בטיחות השיט משיטים ונמלים התשס"ג – 2002

בילי בירון:  תקנות אחרות

שלום דנינו: שם יש את הקנס?     

בילי בירון: כן, שם יש את גובה הקנס

שלום דנינו: אז נעבור לחוק, את רוצה להקריא? את התקנות?         

בילי בירון: תקנות הספנות (ימאים) (משיטי כלי שיט קטנים), התשפ"ג - 2023     בתוקף סמכותי לפי סעיף 230(ג) לחוק הספנות (ימאים), התשל"ג – 1973 (להלן – החוק) לאחר התייעצות עם הוועדה המייעצת לפי סעיף 229(א) לחוק, לאחר התייעצות עם רשות הספנות והנמלים לפי סעיף 32 לחוק רשות הספנות והנמלים, התשס"ד – 2004 ובאישור ועדת הכלכלה בהתאם לסעיף 2(ב) לחוק העונשין, התשל"ז – 1977, אני מתקינה תקנות אלה:         להמשיך אדוני?     

שלום דנינו: כן, כן

שלום דנינו: סליחה, אז פה אתם מצמצמים? מה זה תקנה 15(א) שזה רק תעודת זהות ואין פה?     

בילי בירון: התקנה הזאת קבעה את החובה להציג

בילי בירון:  אם אדוני רוצה אני אקרא את - - -     

שלום דנינו: לא, רק תסבירי במשפט

בילי בירון: - - - מכתיבה את המסמכים שנדרש להציג בפני שוטר או מפקח כלי שיט, מוסיפה חלופות נוספות

בילי בירון:  בעצם החלופות שאפשר להציג בפני מפקח כלי שיט או שוטר וחובה לשאת, קבועות בשתי תקנות

בילי בירון:  גם בתקנה 3(א1) וגם בתקנה 15(א)

בילי בירון:  אז בשתי המקומות הוספנו את החלופות הנוספות

עופר בן עזרא: 3 א' וזה, זה לא יושיט אדם ללא תעודת משיט, כמו שלא יושיט ללא רישיון רכב פחות או יותר

עופר בן עזרא:  לא ישיט בן אדם ללא הסמכה

שלום דנינו: אוקיי

שלום דנינו:  נצביע על זה? מי נגד? מי בעד? מי נמנע?     

שלום דנינו: אושר

שלום דנינו:      התקבל פה אחד

שלום דנינו:  תודה רבה

שלום דנינו:  יש למישהו משהו להוסיף לפני שאנחנו סוגרים את הדיון? לא שאלתי אתכם, מתנצל

טל הולנדר: לא, זה בסדר

טל הולנדר:  אנחנו מייצגים את יבואני כלי השיט

טל הולנדר:  שמי טל

טל הולנדר:  אנחנו נמצאים פה בזמן האחרון בנושאים אחרים הקשורים באופן ישיר או עקיף לנושא הזה בחלק מהבעיות שאנחנו חווים בכל מה שקשור לכלי השיט בכנרת, אבל זה לא נושא הוועדה

טל הולנדר:  אני רק רוצה לציין שהחברים פה עושים עבודה נפלאה ועוזרים לנו מאוד בכל מה שקשור

שלום דנינו: כן, התיקון הבא יהיה שאתם יכולים בלי כלום להשיט, נראה לי

טל הולנדר: קיוויתי שזה יהיה היום כבר, אבל נצטרך להמתין בסבלנות

שלום דנינו: אין סיכוי

שלום דנינו:  תודה רבה

שלום דנינו:  הדיון סגור ונעול